**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**AΠΑΣΧΟΛΗΣΗ ΝΑΥΑΓΟΣΩΣΤΏΝ**

**ΣΤΗΝ ΕΠΑΡΧΙΑΚΗ ΔΙΟΙΚΗΣΗ ΠΑΦΟΥ**

Γίνονται δεκτές αιτήσεις από υποψηφίους που πληρούν τα καθορισμένα κριτήρια για τη θέση «Ναυαγοσώστη». Σύμφωνα με τις ανάγκες σε ναυαγοσώστες, για την Επαρχία Πάφου, καθορίζονται σε 3- 10μηνες θέσεις, 45 - 8μηνες θέσεις, 34 - 6μηνες θέσεις, 8- 4μηνες θέσεις και 7 - 3μηνες θέσεις, για τη χρονική περίοδο μεταξύ 1ης Μαρτίου, 2022 και 31ης Δεκεμβρίου, 2022.

Οι αιτήσεις θα πρέπει να υποβάλλονται στο ειδικό έντυπο «Αίτηση για Απασχόληση στη θέση Ναυαγοσώστη», μέχρι 22 Φεβρουαρίου, 2022 και να παραδίδονται στα Γραφεία της Επαρχιακής Διοίκησης Πάφου (κα Άντρη Κοκκίνου, τηλ. 26-801120) μαζί με όλα τα απαιτούμενα δικαιολογητικά, (πρωτότυπα και αντίγραφα), όπως αυτά καθορίζονται στη συνέχεια της Ανακοίνωσης. Στην συνέχεια της Ανακοίνωσης αναφέρονται και τα απαιτούμενα προσόντα.

ΑΚ/ ΝΑΥΑΓΟΣΩΣΤΙΚΗ ΔΙΑΔΙΚΑΣΙΑ / ΠΡΟΣΛΗΨΗ 2022

**Αίτηση για Απασχόληση στη θέση «Ναυαγοσώστη»**

Έπαρχο Πάφου,

Ημερομηνία……………………………

Ονοματεπώνυμο …………………………………………………………....…………………..

Aρ. Δελτίου Ταυτότητας …………………………………………………………..……………..

Ημερομηνία Γέννησης …………………………………………….……………………………..

Διεύθυνση……………………………………………………………………..……………..……

…………………………………………………………..………………………..……..

Τηλέφωνο Επικοινωνίας …………………………………………………..………….….…..

Απόφοιτος: Α. Γυμνασίου……………………………………………………………..

Β. Λυκείου…………………………………………………………………

Γ. Τεχνικής Σχολής………………………………………………………..

Δ. Κολλεγίου (Τίτλος σπουδών …………….….……………….…….)

Ε. Πανεπιστημίου (Τίτλος σπουδών ..…………….………………….….)

Προηγούμενο Επάγγελμα: ……………………………………………………………………..

Προσόντα Nαυαγοσωστικής (Να επισυναφθούν αντίγραφα των διπλωμάτων\*):

……………………………………………………………….………………………………….…

……………………………………………………………….………………………………….…

…………………………………………………………….…………………………………….…

……………………………………………………………….………………………………….…

…………………………………………………………….…………………………………….…

-2-

Προηγούμενη υπηρεσία σαν Ναυαγοσώστης παραλίας:

(παρακαλώ διευκρινίστε) ……….………………………………………………………...…

Έτη προηγούμενης υπηρεσίας στην Επαρχιακή Διοίκηση: ..……………………………….

Άλλα απαραίτητα πιστοποιητικά (Να επισυναφθούν αντίγραφα\*):

* Πιστοποιητικό Λευκού Ποινικού Μητρώου

(που να έχει εκδοθεί από την Αστυνομία Κύπρου μέχρι 3 μήνες πριν την υποβολή της αίτησης).

* Πιστοποιητικό που εκδίδεται δυνάμει του περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου του 2014.
* Πιστοποιητικό από Κυβερνητικό Γιατρό.

(Παθολόγο / Γενική Ιατρική του ΟΚΥΠΥ).

* Απολυτήριο αναγνωρισμένης Σχολής Μέσης Εκπαίδευσης ή Τεχνικής Εκπαίδευσης.

Άλλα πρόσθετα προσόντα(Να επισυναφθούν αντίγραφα\*):

* Άδεια χειριστή ταχύπλοου σκάφους
* Βεβαίωση εργοδότησης για προηγούμενη εμπειρία ως ναυαγοσώστης παραλίας.

\* Σημειώνεται ότι, εκτός από τα αντίγραφα των διπλωμάτων/πιστοποιητικών/βεβαιώσεων που θα επισυνάψετε στο παρόν έντυπο, θα πρέπει να προσκομίσετε στο Γραφείο μου, κατά την παράδοση της αίτησης και τα πρωτότυπα διπλώματα/πιστοποιητικά/βεβαιώσεις, άλλως η αίτηση σας δεν θα μπορεί να γίνει αποδεκτή.

ΑΚ/Ναυαγοσωστική σπίτι/Διαδικασία Πρόσληψης 2022/2-3

**Απαιτούμενα Προσόντα Ναυαγοσώστη:**

Οι αιτητές πρέπει απαραιτήτως να πληρούν/κατέχουν τα ακόλουθα προσόντα:

1. Να έχουν συμπληρώσει το 18° έτος της ηλικίας τους.

2. Να είναι πολίτες της Κυπριακής Δημοκρατίας ή πολίτες Κράτους Μέλους της Ευρωπαϊκής Ένωσης και να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.

**3.** Nα είναι απόφοιτοι αναγνωρισμένης Σχολής Μέσης Εκπαίδευσης ή Τεχνικής Εκπαίδευσης.

4. Να κατέχουν εν ισχύ αναγνωρισμένο δίπλωμα, αντίστοιχο του 4ου μεταλλίου (αργυρού) της Κυπριακής Ομοσπονδίας Ναυαγοσωστικής ή και επαγγελματία ναυαγοσώστη παραλίας, επίσης της Κυπριακής Ομοσπονδίας Ναυαγοσωστικής.

Σημείωση: Σε ορισμένες περιπτώσεις και ανάλογα με τις ανάγκες της Υπηρεσίας είναι δυνατό να γίνει αποδεκτό και 3° μετάλλιο, νοουμένου ότι, εξαντληθεί πρώτα ο σχετικός Κατάλογος Επιτυχόντων Υποψηφίων με 4° μετάλλιο. Σε τέτοια περίπτωση, ο Ναυαγοσώστης με 3° μετάλλιο αναλαμβάνει καθήκοντα απαραιτήτως μαζί με Ναυαγοσώστη με 4° μετάλλιο.

5. Να έχουν εξασφαλίσει Πιστοποιητικό Λευκού Ποινικού Μητρώου (που να έχει εκδοθεί από την Αστυνομία Κύπρου μέχρι 3 μήνες πριν την υποβολή της αίτησης.

6. Να έχουν εξασφαλίσει Πιστοποιητικό που εκδίδεται δυνάμει του περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου του 2014.

7. Να έχουν καλή κατάσταση υγείας.

Να προσκομισθεί Πιστοποιητικό από Κυβερνητικό Γιατρό. (Παθολόγο/Γενική Ιατρική) του ΟΚΥΠΥ).

8. Να έχουν πολύ καλή γνώση της Ελληνικής και καλή γνώση της Αγγλικής γλώσσας.

9. Να έχουν καλή φυσική κατάσταση,

(η οποία αποδεικνύεται με άσκηση/εξέταση στο νερό).

10. Να έχουν γνώσεις πρώτων βοηθειών και χρήσης απιδινωτή,

(η οποία αποδεικνύεται με πρακτική εξέταση).

11. Ακεραιότητα χαρακτήρα, υπευθυνότητα, πρωτοβουλία και ευθυκρισία.

**Πρόσθετα προσόντα (τα οποία μοριοδοτούνται):**

12. Αποδεδειγμένη εμπειρία ως ναυαγοσώστης παραλίας,

(με βεβαίωση εργοδότησης), θεωρείται πρόσθετο προσόν.

13. Κατοχή μεταλλίου (μέχρι και 2 πρόσθετων μεταλλίων) πέραν του 4ου μεταλλίου, θεωρείται πρόσθετο προσόν.

14. Άδεια χειριστή ταχύπλοου σκάφους θεωρείται πρόσθετο προσόν.

**Καθήκοντα και Ευθύνες Ναυαγοσώστη:**

1. Ο ναυαγοσώστης οφείλει ανά πάσα στιγμή να διατηρεί εν ισχύ το δίπλωμα ναυαγοσωστικής.
2. Στελεχώνει πύργους ναυαγοσωστικής. Νοείται, πως σε κάθε πύργο τοποθετούνται δύο ναυαγοσώστες. Όμως, σε παραλίες με πέραν του ενός πύργου, σε περίπτωση εξαιρετικής ανάγκης για απουσία ενός από τους δύο ναυαγοσώστες, ο πύργος δύναται να λειτουργήσει μερικώς και με ένα ναυαγοσώστη και τότε η ναυαγοσωστική κάλυψη θα γίνεται με συνεργασία με το προσωπικό, που θα στελεχώνει τους γειτονικούς πύργους.
3. Ο ναυαγοσώστης κατά την εκτέλεση της εργασίας του παρακολουθεί τους

λουόμενους, είναι σε άμεση ετοιμότητα παροχής βοήθειας και την προσφέρει όπου χρειάζεται. Δεν εκτελεί άλλη παράλληλη εργασία.

1. Εκτελεί καθήκοντα επιτήρησης σε όλη τη ζώνη ευθύνης του με ή χωρίς κιάλια και ο δεύτερος βρίσκεται σε ετοιμότητα για άμεση επέμβαση με ναυαγοσωστικό υλικό, αναλόγως της περίπτωσης. Σε περίπτωση απομάκρυνσης του ενός ναυαγοσώστη για οποιονδήποτε λόγο υποχρεούται να τηρεί επαφή με ασύρματο με τον πύργο του και το Κέντρο Επιχειρήσεων Ναυαγοσωστικής.
2. Αναρτά σε περίοπτη θέση του πύργου πινακίδα με την ένδειξη των πρώτων βοηθειών και υπάρχει αναρτημένη στον ιστό η σημαία ναυαγοσώστη. Νοείται, πως εάν για οποιοδήποτε λόγο απουσιάζει ο ναυαγοσώστης από τον πύργο, αφαιρείται η πινακίδα με την ένδειξη των πρώτων βοηθειών και η σημαία επί του ιστού που δεικνύει την απουσία ναυαγοσώστη.
3. Φορεί ευδιάκριτη στολή ναυαγοσώστη.
4. Αποτρέπει άτομα από το να εκθέτουν τον εαυτό τους σε κίνδυνο στη Θάλασσα ή επί της παραλίας, στην ζώνη ευθύνης του και κάνει συστάσεις σε άτομα που παρεμποδίζουν, προκαλούν οποιαδήποτε οχληρία και θέτουν σε κίνδυνο τους λουόμενους.
5. Συμπληρώνει και τηρεί καθημερινά αρχείο σχετικά με την επισκεψιμότητα στην

περιοχή ευθύνης του και για τα όποια περιστατικά και ατυχήματα τυχόν προκύψουν στην υπηρεσία του και τα παραδίδει στον επαρχιακό συντονιστή. Παρακολουθεί συνεχώς τις καιρικές συνθήκες και την κατάσταση της θάλασσας στην περιοχή ευθύνης του, τις οποίες καταγράφει στο ημερολόγιο του και προειδοποιεί ανάλογα τους λουόμενους και τις αρμόδιες αρχές.

1. Διατηρεί σε καλή κατάσταση όλο τον εξοπλισμό που έχει υπό την ευθύνη του.

10. Σε περίπτωση παρεμπόδισης της πρόσβασης ασθενοφόρου προς την   
 παραλία ειδοποιεί αμέσως την αστυνομία.

11. Αναφέρει και καταγγέλλει άμεσα στις αρμόδιες αρχές οποιεσδήποτε παρανομίες

επί της παραλίας ή της θαλάσσιας περιοχής ευθύνης του σε σχέση με την ασφάλεια των λουόμενων.

1. Συμπεριφέρεται με κάθε ευγένεια και πολιτισμένα προς το κοινό και δίνει όλες τις

αναγκαίες πληροφορίες για τα θέματα που υπάγονται στην αρμοδιότητα του.

1. Εκτελεί οποιαδήποτε άλλα συναφή καθήκοντα του ανατεθούν.

ΑΚ/ΝΑΥΑΓΟΣΩΣΤΙΚΗ ΔΙΑΔΙΚΑΣΙΑ /ΠΡΟΣΛΗΨΗ 2022